บล.ซีมิโก้ คืนเงินลดทุนผู้ถือหุ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

นายชัยภัทร ศรีวิสารวาจา ประธานกรรมการบริหารและกรรมการผู้อำนวยการ บริษัทหลักทรัพย์ (บล.) ซีมิโก้ (ZMICO) เปิดเผยว่า บริษัทกำหนดรายชื่อผู้ถือหุ้นที่มีสิทธิในการรับเงินคืนทุนค่าหุ้นที่ได้จากการลดทุนจดทะเบียนและทุนชำระแล้วของบริษัท ในอัตราหุ้นละ 0.50 บาท ในวันที่ 17 ธ.ค. 2553 พร้อมกับกำหนดวันปิดสมุดทะเบียนและพักการโอนหุ้นในวันที่ 20 ธ.ค. 2553 และจะคืนเงินให้กับผู้ถือหุ้นที่มีสิทธิได้รับเงินคืนภายในวันที่ 28 ธ.ค. 2553
ทั้งนี้ การคืนเงินจากการลดทุนของบริษัท โดยการลดมูลค่าที่ตราไว้ของหุ้นของบริษัทจาก 1 บาทต่อหุ้น เป็น 0.50 บาทต่อหุ้น ให้กับผู้ถือหุ้นจะกระทำได้ เมื่อพ้นระยะเวลาการคัดค้านของเจ้าหนี้ ซึ่งจะครบกำหนดในวันที่ 15 ธ.ค. 2553 และไม่มีเจ้าหนี้รายใดคัดค้าน